དེ་འདྲའི་རྒྱབ་ལྗོངས་ཀྱི་གནས་ཚུལ་འོགཕྱི་ལོ༡༩༦༠ནས་༡༩༧༠ནང་བར་བཙན་བྱོལ་སློབ་གྲྭའི་ནང་རྒན་དམ་པ་མཆོག་གིས་ཕྱག་ལས་གནང་བའི་སྐབས་སུ་ག་རེ་གཟིགས་འདུག་ཅེ་ན།གྲྭ་བ་མང་པོ་ཞེ་དྲག་ཅིག་མ་སུ་རི་ལ་སོགས་པའི་སློབ་གྲྭ་དེ་འདྲའི་ནང་སློབ་སྦྱོང་བྱེད་བཞིན་ཡོད་པ་རེད།གྲྭ་བ་ལོ་གཞོན་མང་པོ་ཞིག་གིས་དེང་དུས་སློབ་སྦྱོང་བྱེད་བཞིན་ཡོད་པ་རེད་ལ།ཞོར་དུ་ཚོགས་ཚོགས་པ་སོགས་སློབ་གྲྭ་རང་ལ་བྱེད་ཀྱིན་ཡོད་པ་རེད།དེའི་རིགས་ལ་རྗེས་མར་འགྲོ་ས་ཞིག་འཚོལ་དགོས་པ་རེད།གྲྭ་བ་དེ་ཚོ་སློབ་གྲྭ་ཐོན་ཡོང་བའི་སྐབས་སུ་མི་སྐྱ་བྱིངས་བཞིན་འགྲོ་རྒྱུ་ཡིན་ནམ།ཡང་ན་གདན་ས་ཁག་ནང་གྲྭ་བ་ཚོས་སློབ་སྦྱོང་གནང་ནས་འགྲོ་བཞིན་ཡོད་པ་ལྟར་གཏང་གི་ཡིན།དེ་ལྟར་ཞིབ་ཚགས་གཟིགས་པའི་སྐབས་སུ་རྒན་གྱིས་དཀའ་ངལ་ཞིག་གཟིགས་ཀྱི་ཡོད་པ་རེད།མི་སྐྱ་ནང་བཞིན་བཏང་པ་ཡིན་ན་གྲྭ་བ་ཚོ་མུ་མཐུད་གྲྭ་པ་བྱས་ནས་བསྡད་ཐུབ་མིན་དང་།ཆོས་ཀྱི་སློབ་སྦྱོང་གི་མཇུག་བསྐྱངས་ཐུབ་མིན་གྱི་དཀའ་ངལ་ཞིག་ཡོད་པ་དང་།ཡང་གདན་ས་ཁག་ནང་གྲྭ་པ་བྱིངས་ཀྱིས་སློབ་སྦྱོང་བྱེད་ཀྱི་ཡོད་པ་ནང་བཞིན་བྱས་ན།སྐབས་དེར་སློབ་གྲྭའི་ནང་དུ་ཡོད་པའི་གྲྭ་པའི་འབོར་ཉུང་ཉུང་མ་རེད།གྲྭ་ས་ཁག་དུ་བཏང་བ་ཡིན་ན་ཁོང་ཚོ་སྒྲིག་འཛུགས་མ་འདྲ་བ་ཞིག་གི་ཁྲོད་འཚར་ལོངས་བྱུང་བ་དང་།དེ་བཞིན་དེང་དུས་ཀྱི་སློབ་སྦྱོང་བྱས་ཡོད་པས།དགོན་པའི་གྲྭ་པ་བྱིངས་དང་མ་མཚུངས་པ་ཞིག་ཡོང་གི་ཡོད་པ་རེད།དེ་གཟིགས་ནས་རྒན་ལ་དེ་ཚོར་སློབ་སྦྱོང་བྱེད་ས་གཞན་ཞིག་དགོས་ཀྱི་ཡོད་པའི་དགོངས་ཚུལ་ཤུགས་ཆེར་བྱུང་འདུག